Nyon
Nyon ( dytsch veraltet Neuss ) isch e bolitischi Gmai im Bezirk Nyon im Kanton Waadt, Schwyz.

Geografi 
Nyon lyt an dr Asse am Fuess vom Jura am Gämfersee. D Gmaiflechi umfasst 40,5 % landwirtschaftligi Flechi, 7,7 % Wald, 51,6 % Sidligsflechi un 0,1 % sunschtigi Flechi.

Gschicht 
Nyon isch vo de Röömer gründet worde. Dr Name vo dr römische Kolony isch zum erschte Mol gnännt wore in ere Inschrift vo anne 367/407 as civitas Equestrium id est Noiodunus. Im Middelalter heisst d Stadt ane 1236 Neveduni und ane 1292 Nyons.

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 38,4 % gläge.

Religion 
30,7 % vo dr Yywooner sin evangelisch-reformiert, 37,8 % sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 0,9 %, CVP 5,1 %, FDP 13,4 %, GLP 7,0 %, GP 12,2 %, SP 26,0 %, SVP 20,9 %, Sunschtigi 3,1 %.

Dr Burgermaischter vu Nyon isch dr Daniel Rossellat (Stand Merz 2018).

Wirtschaft 
Bedütendi Organisazione und Undernääme z Nyon sind:
 d UEFA
 s Spital vo Nyon
 d Generali Suisse
 d Tupperware Suisse
 d Beckman Coulter Suisse
 d Hublot
 d Novartis
 d GlaxoSmithKline
 d Agroscope

Sproch un Dialäkt 
Bi dr Volkszellig 2000 hän vu dr 16.182 Yywohner 75,8 % Franzesisch as Hauptsproch aagee, 5,7 % Dytsch, 3,5 % Italienisch un 15 % anderi Sproche.

Dr alt frankoprovenzalisch Patois isch wahrschyns aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

Weblink 

 Website vo dr Stadt Nyon

Fueßnote 

Ort (Kanton Waadt)